joelniklaus/EU_Wikipedias huggingface dataset:
Zoznam informatických článkov/!

Tento index bol automaticky vygenerovaný podľa tejto kategorizácie. Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

.d 
.dmg · .dwg

Zoznamy informatických článkov
Design factory

design factory je kultúrno - kreatívne centrum v obnovených industriálnych priestoroch v Sýpke v Jarovciach -  Bratislave, slúžiace ako miesto pre koncerty, predstavenia a iné udalosti, ale aj ako kancelárske priestory. Priestory vznikli úpravou bývalej sýpky a aj po rekonštrukcii zachovávajú genia loci danej lokality. 

Priemyselnú atmosféru design factory oživila v roku 2005 trojica architektov Martin Paško, Zoran Michalčák a Zuzana Zacharová v budove na Bottovej ulici so zámerom vytvoriť novú tvorivú základňu pre podporu a rozvoj dizajnu a architektúry nadčasových hodnôt. Pri rekonštrukcii sa architekti snažili zachovať typické črty industriálnej budovy, ako sú veľké členené okná, pôvodné konštrukcie a potrubia, veľké kovové schodisko a detaily, ktoré dodávajú priestoru priemyselnú atmosféru.

Zameranie 
design factory sa programovo orientuje najmä na projekty prezentujúce súčasnú architektúru, dizajn a umenie. Za týmto účelom organizuje výstavy, semináre, workshopy. Medzi pravidelné podujatia patria aj hudobné projekty – festival komornej hudby Konvergencie či pôvodný formát E.ON Jazz Night. design factory ponúka svoje priestory na prenájom tak na komerčné ako i nekomerčné účely. Vystupuje ako priestorový partner mnohých zaujímavých projektov, ktoré zvyšujú kultúrne povedomie človeka a spoločnosti. Chce zároveň slúžiť ako sprostredkovateľ komunikácie medzi podnikateľským sektorom a kultúrnym dianím.

Nominácie Design factory  
 Cena ARCH 2005
 Cena Dušana Jurkoviča 2006

Externé odkazy 
 Oficiálna stránka design factory
 Článok na www.archinet.sk

Stavby v Bratislave
Staré Mesto (Bratislava)
Cashback (debetná karta)

Cashback (iné názvy: cash back, cash-back, cash(-)back bonus, cash back bonus) je v súvislosti s debetnými kartami vyplatenie hotovosti, o ktoré môže požiadať nakupujúci pri platení debetnou kartou u obchodníka. Miesta, ktoré umožňujú túto formu cashbacku sú zväčša označené nálepkou "cashback" pri pokladni. Podmienkou pre vyplatenie hotovosti je nákup v určitej minimálnej hodnote (napr. ak pri pokladni zaplatíte nákup v hodnote aspoň 20 €, môžete požiadať aj o výdaj hotovosti do výšky 100 €, pričom suma cashbacku spolu so sumou nákupu Vám bude stiahnutá s Vášho bežného účtu). Podľa všetkého zaviedlo túto funkciu prvé Tesco vo Veľkej Británii, keď hľadalo spôsob eliminácie nákladov spojených s prepravou hotovosti do bánk. Prvotným cieľom teda bolo znížiť hotovosť v pokladniach a tým aj náklady. Vedľajší efekt sa nakoniec ukázal ako dôležitejší a tak sa dnes cashback v západných krajinách teší veľkej obľube. Na Slovensku je táto stále skôr raritou.

Zdroje 

Marketing
Financie
Takajuki Kubota

Takajuki Kubota môže byť:
majster bojových umení, pozri Takajuki Kubota (bojové umenie)
umelec, pozri Takajuki Kubota (umelec)
Zoznam divadelných článkov/Á

Tento index bol automaticky vygenerovaný podľa tejto kategorizácie. Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ál 
Álvares de Azevedo

ár 
Árpád Göncz

Zoznamy divadelných článkov
Zoznam divadelných článkov/CH

Tento index bol automaticky vygenerovaný podľa tejto kategorizácie. Obsahuje 8 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

cha 
Charles Durning

che 
Cherry Jonesová

chl 
Chloë Sevignyová · Chlpatá opica

chr 
Christine Baranská · Christopher Lloyd · Christopher Plummer · Christopher Walken

Zoznamy divadelných článkov
Zoznam literárnych článkov/X

Tento index bol automaticky vygenerovaný podľa tejto kategorizácie. Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

xe 
Xenofón

Zoznamy literárnych článkov
Herbert Kroemer

Herbert Kroemer (* 25. august 1928, Weimar, Nemecko) je nemecký fyzik a profesor elektrotechniky na University of California, Berkeley v Santa Barbare. 

V roku 2000 dostal spoločne s Žoresom Ivanovičom Alfiorovom a Jackom Kilbym Nobelovu cenu za fyziku za základný výskum, ktorý prispel k vývoju informačných a komunikačných technológií, najmä za vývoj polovodičových heteroštruktúr používaných v optoelektronike a veľmi rýchlych elektronických obvodoch.

Iné projekty

Externé odkazy 
 Stránka na Nobelprize.org
 Osobná stránka na USCB
 Rozhovor s Herbertom Kroemerom od Vega Science Trust

Nemeckí fyzici
Nositelia Nobelovej ceny za fyziku
Nemeckí nositelia Nobelovej ceny
Členovia United States National Academy of Sciences
Osobnosti z Weimaru
Dragan Mance

Dragan Mance (* 26. september 1962, Belehrad – † 3. september 1985, Belehrad) bol profesionálny juhoslovanský futbalista.

Životopis 
Žil v Zemune s otcom Ferdinandom, matkou Dušankou a mladším bratom Goranom. Bol slobodný. Zomrel pri autonehode na diaľnici Belehrad - Novi Sad vo veku 22 rokov, presne 23 dní pred 23. narodeninami.

Začal v najmladších kategóriách Galenika Zemun. Bol veľmi talentovaný a vo veku iba 17 rokoch debutoval za mužov tímu FK Zemun, bolo to v čase keď bol FK Zemun v druhej juhoslovanskej lige. Vzhľadom na svoje veľké futbalové umenie, si ho vyhliadol tím FK Partizan a dňa 15. septembra 1980 odišiel na Štadión JNA. Za Partizan nastúpil 262 krát a strelil 145 gólov. V sezóne 1982/1983 sa stal s Partizanom majstrom Juhoslávie a v tej istej sezóne aj najlepším strelcom svojho klubu s 15 gólmi. Dnes ho Grobari (fanúšikovia Partizanu) považujú za jednu s najväčších legiend svojho klubu. Spomínajú sa najmä jeho oslavy gólov so zdvihnutými rukami kĺzajúc sa na kolenách, góly večnému rivalovi Červenej Hviezde Belehrad a gól proti anglickému QPR v roku 1984, ktorý je mnohými považovaný za najvýznamnejší v histórii Partizanu.

Úspechy 
 Titul Juhoslávie: 1982–83

Externé odkazy 
 Dragan Mance na stránke reprezentacija.rs

Srbskí futbalisti
Hráči FK Partizan
Osobnosti z Belehradu
Raymond Davis

Raymond Davis, Jr. (* 14. október 1914, Washington D.C., USA – † 31. máj 2006, Blue Point, New York) bol americký fyzik a chemik.

V roku 2002 dostal za svoj prínos v astrofyzike, konkrétne za detekciu kozmických neutrín, Nobelovu cenu za fyziku. Cenu dostal spolu s Masatošim Košibom a Riccardom Giacconim. Je tiež nositeľom Wolfovej ceny za fyziku (2000, spolu s Košibom) a viacerých ďalších vedeckých ocenení.

Referencie

Iné projekty

Externé odkazy 
Raymond Davis Jr. biography 
Raymond Davis Jr.
Neutrino web  
The Raymond Davis Scholarship 
Kenneth Lande, "Raymond Davis", Biographical Memoirs of the National Academy of Sciences (2018)

Nositelia Nobelovej ceny za fyziku
Nositelia Wolfovej ceny za fyziku
Fyzici USA
Chemici USA
Nositelia Nobelovej ceny z USA
Absolventi Yale University
Osobnosti z Washingtonu D.C.
Členovia United States National Academy of Sciences
Nositelia National Medal of Science
Členovia American Academy of Arts and Sciences
Youngov pokus

Youngov pokus alebo dvojštrbinový experiment (z ) je experiment publikovaný v roku 1803 fyzikom Thomasom Youngom pod názvom Experiments and Calculations Relative to Physical Optics, ktorým potvrdil, že svetlo je vlnenie.

Zväzok monochromatického svetla vychádzajúceho z bodového zdroja dopadá na dvojicu štrbín. Každá štrbina sa stáva podľa Huygensovho princípu novým bodovým zdrojom vlnenia a teda vlna, ktorá dopadne sa pri prechode štrbinami rozdelí na 2. Tieto kmitajú vo fáze tzn., že ich dráhový rozdiel je násobkom vlnových dĺžok.

Pozri aj 
 Interferencia vlnenia

Zdroje

Iné projekty

Externé odkazy 
 Animácia Youngovho pokusu (vyžaduje Javu)
 Flashová simulácia Youngovho pokusu (po česky)

Elektromagnetické žiarenie
Vedecké experimenty
Nemophora

Nemophora (po slovensky adéla) je rod motýľov z čeľade adélovité.

Synonymá sú: 
Elasmion Hübner, 1822
Eutyphia Hübner, 1825
Nemotois Hübner, 1825
Nematophora Agassiz, 1846
Ucetia Walker, 1866

Patrí sem veľmi veľa druhov, napríklad:
adéla smreková (Nemophora asociatella)
adéla tavoľníková (Nemophora basella)
adéla rozchodníková (Nemophora cupriacella)
adéla tatranská (Nemophora congruella Zeller, 1839)
adéla De Geerova (Nemophora degeerella Linnaeus, 1758)
adéla Ochsenheimerova (Nemophora ochsenheimerella Hübner, 1813)
adéla čertkusová (Nemophora raddella Hübner, 1793)
adéla chrastavcová (Nemophora metallica Poda, 1761)
adéla Pfeifferova (Nemophora pfeifferella Hübner, 1813)
Nemophora cupriacella (Hübner, 1819)
adéla horcová (Nemophora violellus Stainton, 1851)
Nemophora auricellus (Ragonot, 1874)
adéla marulková (Nemophora fasciella Fabricius, 1775)
adéla hlaváčová (Nemophora minimella Denis & Schiffermüller, 1775)
adéla Dumerilova (Nemophora dumerilellus/dumerilella Duponchel, 1839)

Iné projekty

Externé odkazy 

Adélovité
Marek Zákopčan

Marek Zákopčan (* 23. jún 1986, Banská Bystrica) je slovenský spisovateľ.

Životopis 
Marek Zákopčan svoju tvorbu začal už počas svojich stredoškolských rokov, ktoré absolvoval na gymnáziu. Momentálne je učiteľom na Strednej priemyselnej škole Jozefa Murgaša v Banskej Bystrici, na ktorej učí slovenský jazyk a literatúru. Okrem práce na knihách, píše aj recenzie pre Knižnú revue.

Tvorba 
Patrí k najmladším autorom vydavateľstva Ikar a vydal osem knižných publikácií. Jeho tvorba má ľahký štýl a zmysel pre napätie. Písanie berie ako príjemné hobby a o sebe tvrdí, že píše len keď chce, a tak sa mu nemôže stať, že v päťdesiatke už nebude mať o čom písať.

Diela 
 2008 - Mesto tieňov (1. diel)
 2008 - Mesto tieňov (2. diel)
 2008 - Zradná vášeň
 2010 - Nevinní zmätkári
 2013 - Plamene hriechu
 2014 - Zachovajte paniku!
 2015 - Pod horúcim pieskom
 2017 - Rande naslepo
 2017 - poviedka Priateľstvo až za hrob v zbierke Muži vs. ženy
 2021 - Zvonením sa všetko začína
 2022 - Školský (ne)poriadok

Diela na pokračovanie uverejnené na internete

Referencie 

Narodenia v 1986
Slovenskí spisovatelia
Ľudovít (Etrúria)

Ľudovít (* 5. august 1773 – † 27. máj 1803) bol prvý a predposledný kráľ Etrúrskeho kráľovstva a parmský vojvoda. Bol synom Ferdinanda, parmského vojvodu, a jeho manželky, Márie Amálie Habsburskej, šiestej dcéry rakúskej panovníčky Márie Terézie a rímskonemeckého cisára Františka I..

Život 
V roku 1795 pricestoval Ľudovít na španielsky kráľovský dvor, aby tu pokračoval vo svojom štúdiu a tiež sa mal oženiť s jednou z dcér španielskeho kráľa Karola IV.. 25. augusta 1795 sa v Madride oženil so svojou prvostupňovou sesternicou Máriou Lujzou. Tak sa stal španielskym infantom. Počas prvých rokov manželstva zostali v Španielsku.

Toto manželstvo bolo napriek Ľudovítovmu zlému zdraviu šťastné. Ľudovít bol veľmi náchylný na choroby, trpel dýchacími ťažkosťami a od nehody, ktorá sa mu stala v detstve, kedy si o mramorový stôl uderil hlavu, trpel epileptickými záchvatmi. S pokračujúcimi rokmi sa jeho zdravotný stav zhoršoval.

Počas Ľudovítovho pobytu v Španielsku obsadili francúzske vojská v roku 1796 Parmské vojvodstvo. Napoleon Bonaparte, ktorý si podmanil väčšinu Talianska, chcel získať Španielsko ako spojenca proti Anglicku. Navrhol preto odškodniť Bourbonovcom stratu ich Parmského vojvodstva novým kráľovstvom, ktoré malo vzniknúť z Toskánskeho veľkovojvodstva – Etrúriou. Toto bolo dohodnuté Aranjuezskou zmluvou.

V roku 1802 cestoval Ľudovít spolu so svojou tehotnou mnaželkou do Španielska pri príležistosti konania dvojitej svadby – ženil sa brat Márie Lujzy Ferdinand a jej maldšia sestra Mária Izabela. Počas tejto návštavy porodila v Barcelone Ľudovítova manželka Mária Lujza dcéru. Po príchode do Etrúrie sa Ľudovítovo zdravie zhoršilo a v máji v roku 1803 zomrel vo veku 30 rokov, pravdepodobne pri epileptickom záchvate. Na trón potom nastúpil jeho syn Karol Ľudovít ako kráľ Karol II., pretože bol ale neplnoletý, tak regentkou sa stala vdova po Ľudovítovi, Mária Lujza.

Potomkovia 
 Karol Ľudovít Ferdinand (* 1799 – † 1883) ∞ 1820 sardínska princezná Mária Terézia Savojská (* 1803 – † 1879)
 Mária Lujza Šarlota (* 1802 – † 1857) ∞ 
 1825 saský korunný princ Maximilián, vdovec po jej tete Karolíne (* 1759 – † 1838)
 gróf Ferdinando Rossi (* 1796 – † 1854)
 gróf Giovanni Vimercati (* 1788 – † 1861)

Pozri aj 
 Mária Lujza Bourbonská
 Etrúrske kráľovstvo

Iné projekty

Zdroj 
 

Králi Etrúrie
Bežecké lyžovanie

Bežecké lyžovanie alebo beh na lyžiach alebo hovorovo bežkovanie je vytrvalostný druh lyžovania za pomoci bežeckých lyží. Zimný olympijský šport. 

Rekreačne sú rozšírené tri typy bežkovania: klasické, korčuľovanie a turistika.Klasické bežkovanie je lyžovanie vo vyfrézovanej stope. Turisti využívajú rovnakú techniku, no zväčša bez stopy a vo voľnej prírode. Korčuľovanie je pravidelné striedanie sklzu na jednej a druhej lyži na rovnom upravenom povrchu (podobné korčuľovaniu). Pri klasickej a korčuliarskej technike sa používajú rozdielne lyže i palice.

Bežkovanie je pomerne lacný šport, za využitie trás sa zväčša platí len symbolický poplatok. Zároveň ide o veľmi zdraviu prospešný šport, pri ktorom sú zapojené takmer všetky svalové partie a kĺby sú namáhané minimálne. Tento šport je preto vhodný ako doplnkový šport v zimnom období a taktiež na chudnutie.

Najznámejšie bežkárske stredisko na Slovensku je Skalka pri Kremnici. Nachádza sa v ňom viac ako 50 kilometrov upravovaných trás a konajú sa tam najznámejšie slovenské bežecké preteky Biela stopa.

Zdroje 
 Slovenská lyžiarska asociácia
Helmut Schmidt

Helmut Heinrich Waldemar Schmidt (* 23. december 1918, Hamburg, Nemecko – † 10. november 2015, tamže) bol nemecký politik, predseda SPD a západonemecký kancelár v rokoch 19741982. 

Bol tiež činný vo vládach Západného Nemecka ako minister obrany a minister financií. Bol najstarším kancelárom západného Nemecka, pretože jeho nástupca Helmut Kohl bol kancelárom ako Západného Nemecka, tak novo zjednotenej NSR.

Referencie

Ďalšia literatúra

Iné projekty 

Kancelári Nemecka
Nemeckí politici
Osobnosti z Hamburgu
Síran zinočnatý

Síran zinočnatý (ZnSO4) je zinočnatá soľ kyseliny sírovej. Z vodného roztoku kryštalizuje ako heptahydrát, známy pod názvom biela skalica. Biela skalica sa používa na konzervovanie kože a dreva a v očnom lekárstve. Po požití vyvoláva zvracanie.

Príprava 
Laboratórne sa pripravuje reakciou zinku (prípadne oxidu zinočnatého) s kyselinou sírovou za tepla.
 Zn + H2SO4 → ZnO + H2O + SO2
 ZnO + H2SO4 → ZnSO4 + H2O

Zlúčeniny zinku
Zinočnatý
A12CB - Zinok
Ján Navrátil

Ján Navrátil (* 13. máj 1935 Sereď) je slovenský básnik a spisovateľ. 

Pochádza z rodiny lodníka. Základnú školu vychodil v Seredi  (1941 – 1949), gymnázium v Galante (1949 – 1953). V roku 1953 – 1955 učil na ZDŠ vo Vinohradoch nad Váhom a v roku 1955 – 1959 študoval na Vysokej škole pedagogickej v Bratislave slovenčinu a nemčinu. Učil na stredných školách v Šuranoch (1959 – 1961) a v Galante (1963 – 1971). Od roku 1971 sa venuje len literárnej tvorbe. Prvé verše pre deti uverejnil v časopisoch Ohník a Zornička roku 1931- narodil sa v roku 1935 mohol publikovať v roku 1931?, neskoršie prispieval do tých časopisov, ako aj do Včielky a Slniečka poéziou i prózou.
Knižne debutoval zbierkou veršov V záhradke a za záhradkou (1963), v ktorej spontánne reagoval na svoje čitateľské zážitky z tradičnej poézie pre deti.

Zoznam diel

Literárne diela 
V záhradke a za záhradkou (1963)
Najmenší kolotoč sveta (1965)
Cestovanie s orangutanom (1966)
Plachetnica Nonsens (1967)
Kamzík a bambus (1968)
Len srdce prvej veľkosti  (1970)
Žltý mustang (1977)
Uzlík a Nitka (1973)
Tri červené klobúčiky (1973)
Kvetúzik a Inovatka (1976)
Medových súdok (1977)
Kúzelník s farbičkami (1979)
Ďuro Truľo a figliari (1977)
Námorník na suchu (1980)
Lampáš malého plavčíka (román) (1980)
Klobúčiky (1968)
Pesnička pre sovy (1968) 
Vodník Venček (2010)

 Óda na kľúčovú dierku

Televízne animované seriály 
Uzlík a Nitka (1967)
Kocúr Máčik a mesiačik (1969)
Tri červené klobúčiky (1970)
Trampoty Budzogáňa, zbojníckeho kapitána (1972 – 1974)
Blyskáčik a Hromotĺk (1973 – 1975)
Banícke rozprávky (1975)

Hrané seriály a televízne hry 
Hra o česť (1975)
Zlatá Runa (1976)
Rachotilkovia (1978)
Figliari (1979)

Zdroj 
 Biografia na stránkach vydavateľstva Formát – dostupné 23. decembra 2009

Narodenia v 1935
Žijúci ľudia
Osobnosti zo Serede
Slovenskí spisovatelia
Tvrtko Vujity

Tvrtko Vujity (* 24. september 1972, Pécs, Maďarsko) je maďarský reportér a spisovateľ.

Život 
Otec bol baník a matka dedinská učiteľka. Vďaka náhode sa ako 19-ročný stal vojnovým spravodajcom, keď sa ocitol obkľúčený v meste Osijek v čase juhoslovanskej vojny. Novinárstvo vyštudoval v Miami v Spojených štátoch amerických. 

Za svoju neúnavnú a často nebezpečnú prácu získal množstvo ocenení, okrem iných i maďarskú Pulitzerovu cenu a štátne vyznamenanie Kríž za zásluhy. Jeho videozáznamy z miest, pre bežného človeka často nedostupných, preberajú aj medzinárodné televízne stanice, ako sú CNN a BBC. Prednáša na univerzitách v Maďarsku i v zahraničí. Založil nadáciu Každodenný hrdina a cenu tejto nadácie udeľujú každý rok hrdinom všedných dní: obyčajným ľuďom i deťom.

Pred niekoľkými rokmi sa oženil, stal sa otcom synov Benjamína, Barnabáša a Bendegúza. Istý čas bol na "materskej dovolenke", aby sa manželka opäť mohla venovať basketbalu, v ktorom patrila medzi domácu špičku, no ako naslovo vzatý reportér a dobrodruh časom opäť zatúžil po neobyčajných cestách. Tvrtko Vujity je veľvyslancom mesta Pécs, Európskeho hlavného mesta kultúry v roku 2010.

Knihy Trvtka Vujitya sa vo veľmi krátkom čase stali v Maďarsku bestsellermi. Boli preložené do viacerých jazykov a výber reportáží z kníh "pekelných príbehov" sa predstavil aj slovenskému čitateľovi s názvom Videl som peklo, Videl som peklo 2, (Ne)obmedzený diktátor, Posledná cesta do pekla a Útek z pekla.

Knihy 
 Videl som peklo (2003), Veľký Meder: Talentum, Panta Rhei, 2003. ISBN 80-88979-10-2.
 Videl som peklo 2 (2004), Veľký Meder: Talentum, Panta Rhei, 2004. ISBN 80-88979-17-X.
 (Ne)obmedzený diktátor (2006), Veľký Meder: Talentum, Panta Rhei, 2006. ISBN 80-88979-18-8.
 Posledná cesta do pekla (2007), Veľký Meder: Talentum, Panta Rhei, 2007. ISBN 978-80-88979-36-4.
 Útek z pekla (2009), Veľký Meder: Talentum, Panta Rhei, 2009. ISBN 978-80-88979-85-2.
 Rozlúčka s peklom (2010), Veľký Meder: Talentum, Panta Rhei, 2010. ISBN 9788081230080.
 Pekelné príbehy : ...a čo sa stalo odvtedy... (2011), Veľký Meder: Talentum, Panta Rhei, 2011. ISBN 9788081230189
 Pekelné príbehy : Kráľovnina reč (2013), Veľký Meder: Talentum, Panta Rhei, 2013. ISBN 9788081230264

Maďarskí spisovatelia
Maďarské osobnosti chorvátskeho pôvodu
Osobnosti z Pécsu
Teória zdôvodnenia

Teória zdôvodnenia ako súčasť epistemológie je teória, ktorej cieľom je pochopiť zdôvodnenie (justifikáciu) výrokov a presvedčení. Zdôvodnenie je teda: 
 dôvod, prečo niekto zastáva určité stanovisko,
 alebo vysvetlenie toho, prečo je určité presvedčenie pravdivé,
 alebo odpoveď na otázku „Ako vieš?“, ktorú kladieme človeku, ktorý sa prezentuje ako vediaci v určitej oblasti.

Ak „A“ vysloví o nejakej veci tvrdenie a „B“ toto tvrdenie spochybní, ďalším krokom subjektu „A“ je zvyčajne snaha svoje tvrdenie zdôvodniť. Zdôvodnenie sa môže opierať napríklad o skúsenosť (teda o evidenciu získanú zmyslami), svedectvo autority alebo logickú dedukciu. Teórie zdôvodnenia poznania môžeme rozdeliť do dvoch základných skupín: iracionalistické, odvolávajúce sa na iracionálne kritériá (pocity, viera) a autority a racionalistické, ktoré sa odvolávajú na racionálne kritériá a autority.

Zdroj 
 

Epistemológia
Osadníci z Katanu

Osadníci z Katanu je moderná spoločenská hra pre 3 – 4 hráčov (s rozšíreniami pre 3 – 6 hráčov, so zapracovaním variantu aj pre 2 hráčov), ktorá sa po prvýkrát objavila na trhu v roku 1995 pod názvom Die Siedler von Catan. Jej autorom je známy tvorca hier Klaus Teuber z Nemecka. Hra získala niekoľko ocenení, z ktorých najvýznamnejšie je ocenenie Spiel des Jahres, ktoré jej bolo udelené v roku 1995. Je považovaná za "Hru spoločenských hier".

Osadníci z Katanu bola jedna z prvých moderných spoločenských hier, ktorá si získala vysokú popularitu aj mimo Európy. Z hry sa predalo viac ako 15 miliónov kusov a preložila sa do 30 jazykov. Českú a slovenskú verziu (ale zatiaľ nie všetky rozšírenia) vydáva od roku 2004 pod názvom Osadníci z Katanu české vydavateľstvo Albi.

Pozri aj 
 Moderná spoločenská hra

Iné projekty

Externé odkazy 
 Osadníci z Katanu na boardgamegeek.com 
 Osadníci z Katanu na gamerate.net (slovensko/anglicky)
 Oficiálne stránky hry
 Informácie na stránkach slovenského vydvateľa hry

Doskové hry
Moderné spoločenské hry
RCD Mallorca

Real Club Deportivo Mallorca, S.A.D. je španielsky futbalový klub so sídlom v Palma de Mallorca, Baleáry. V súčasnosti hrá v Primera División, najvyššej španielskej futbalovej súťaži. Domovským stánkom klubu je štadión ONO Estadi s kapacitou 23 142 miest. 

Klub založil v roku 1916 republikán Adolfo Vázquez, ktorý ho pôvodne nazval po vtedajšom kráľovi, 
Junta Directiva del Alfonso XIII FBC, o rok neskôr bol klub premenovaný na 
Real Sociedad Alfonso XIII a tento názov zostal až do roku 1931, keď bol s politických dôvodov premenovaný na Club Deportivo Mallorca. V roku 1949 bola k názvu priradená predpona Real (slovensky: kráľovský) a tento názov nakoniec pretrval až do súčasnosti. Prvý štadión klubu mal názov Buenos Aires a bol slávnostne otvorený 25. marca 1916, zápasom proti FC Barcelona, ktorý Barcelona vyhrala 8-0.

Historickým rokom pre klub bol rok 2003, keď po prvýkrát vyhral Copa del Rey. Počas svojej histórie klub odohral 24 sezón v Primera División, 31 v Segunda División, 2 v Segunda División B a 12 v Tercera División.

Sezóny 
24 sezón v Primera División
 1960/61, 1961/62, 1962/63, 1965/66, 1969/70, 1983/84, 1986/87, 1987/88, 1989/90, 1990/91, 1991/92, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07, 2007/08, 2008/09, 2009/10.
31 sezón v Segunda División
 1939/40, 1944/45, 1945/46, 1946/47, 1947/48, 1949/50, 1950/51, 1951/52, 1952/53, 1953/54, 1959/60, 1963/64, 1964/65, 1966/67, 1967/68, 1968/69, 1970/71, 1971/72, 1972/73, 1973/74, 1974/75, 1981/82, 1982/83, 1984/85, 1985/86, 1988/89, 1992/93, 1993/94, 1994/95, 1995/96, 1996/97. 
2 sezón v Segunda División B
 1977/78, 1980/81
12 sezón v Tercera División
 1931/32, 1943/44, 1948/49, 1954/55, 1955/56, 1956/57, 1957/58, 1958/59, 1975/76, 1976/77, 1978/79, 1979/80, 
7 sezón v regionálnych súťažiach
 1932/33, 1933/34, 1934/35, 1935/36, 1940/41, 1941/42, 1942/43,

Káder mužstva
Súčasná zostava

Zdroj 
 http://www.transfermarkt.com/en/rcd-mallorca/startseite/verein_237.html

 
Španielske futbalové kluby
Club Atlético Osasuna

Club Atlético Osasuna je španielsky futbalový klub so sídlom v Pamplone, Navarra. V súčasnosti hrá v najvyššej španielskej futbalovej súťaži, Primera División. 

Klub bol založený v roku 1920, do Segunda Division (druhej ligy) sa prebojoval v roku 1932. O tri sezóny neskôr už klub hral v La Lige. V roku 2005 bol klub finalistom Španielskeho pohára.

Káder mužstva
Súčasná zostava

Zdroje 
 http://www.transfermarkt.com/en/ca-osasuna/startseite/verein_331.html

Španielske futbalové kluby
Peer review

Peer review (z angl. „kontrola/revízia seberovnými“), recenzné hodnotenie alebo recenzné konanie je kontrola práce (činnosti) alebo diela tretími osobami (spravidla odborníkmi) činnými v rovnakej oblasti, napríklad:
 recenzia historického vedeckého diela pred jeho vydaním dvoma historikmi, ktorí nie sú jeho autormi
 (dodatočná) kontrola celkovej práce lekára lekármi z toho istého odboru lekárstva
 (dodatočná) kontrola celkovej práce jednej audítorskej firmy inou audítorskou firmou

Peer review ako recenzia vedeckej práce 
Najčastejšie sa pojem vzťahuje na recenziu vedeckého tlačeného diela vo forme jeho odborného posúdenia nezávislými odborníkmi (expertné posudzovanie článku) z rovnakej oblasti pred jeho vydaním. Recenziu vykonáva osoba, ktorá je odborníkom v rovnakej oblasti ako autor vedeckej práce, čo sa v oblasti viacodborových vedeckých disciplín, ktorým sa nevenujú jednotlivci, ale rozsiahle vedecké tímy, môže stať predmetom sporov. Recenzentov (spravidla 2 na článok) vyberá zvyčajne redakčná rada vedeckého časopisu z osôb, ktoré nie sú jej členmi.

Odborné vedecké časopisy si ako podmienku publikovania vedeckej práce, vyžadujú preskúmania tejto práce, vlastnými alebo externými recenzentmi. Konkrétny „správny“ postup pri „overovaní“ nie je stanovený a odlišuje sa podľa zvyklostí toho-ktorého časopisu. Rozsah „overovania“ môže siahať od jednoduchého schválenia redaktorom až po žiadosť o úplné sprístupnenie napríklad surových dát a metodiky, ktorou boli tieto dáta spracované, aby bolo možné vykonať úplnú verifikáciu alebo znovu zopakovať objav, o ktorom vedecký článok pojednáva. 

Napriek tomu, že metodika peer review býva často kritizovaná ako pomalá (či naopak unáhlená), neefektívna alebo nepochopená, vedecká verejnosť ju často - spolu s princípom falzifikácie - chápe ako to, čo odlišuje vedu, od náboženských dogiem.

Referencie

Externé odkazy 
  Špála, M., 1998: Recenze - posouzení - Peer review. Rady začínajícím recenzentům.

Vedecké metódy
Recenzia

Recenzia (z lat. recensio; vykonávanie recenzie je recenzovanie) alebo v mnohých kontextoch aj kritika môže byť:
 v starovekom Ríme: cenzorská prehliadka, pozri recenzia (staroveký Rím)
 publicistický žáner spočívajúci v posudku umeleckého alebo vedeckého literárneho diela po jeho vydaní, pozri recenzia (publicistický žáner)
 posudzovacie konanie, ktorým prechádza umelecké alebo vedecké dielo pred vydaním, pozri Peer review
 celková úprava textu (najmä oprava starého textu alebo vytvorenie verzie čo najviac podobnej prapôvodnému textu), pozri recenzia (úprava textu)

Odborná recenzia je recenzia vykonaná/vytvorená odborne alebo odborníkom, pozri peer review

Pozri aj 
 peer review
 agregátor recenzií
Jaroslava Maxová

Jaroslava Maxová (* 6. apríl 1957, Moravská Třebová; Jaroslava Horská, Jaroslava Horská-Maxová)  je česká operná speváčka - mezzosopranistka a pedagogička spevu.

Literatúra 
 Janota, Dalibor; Kučera, Jan P. Malá encyklopedie české opery. Praha, Litomyšl: Paseka, 1999. ISBN 80-7185-236-8
 Poledňák, Ivan. Vášeň rozumu. Olomouc: Univerzita Palackého, 2004. ISBN 80-244-0932-1

Externé odkazy 
 Oficiálna stránka
 Romantic Robot

Referencie 
 Osobná stránka
 Český hudební slovník osob a institucí; Maxová, Jaroslava
 Muzikus; Jaroslava Maxová

České operné speváčky
Českí pedagógovia
Osobnosti z Boskovíc
Annise Parkerová

Annise Parkerová (; * 17. máj 1956, Houston, Texas, USA) je americká politička a starostka mesta Houston. Je taktiež známa ako otvorená lesbička. Houston sa stal prvým z veľkých miest v Spojených štátoch, na ktorého radnici zasadne lesbička. Parkerová získala 53 percent hlasov. Je demokratka a bola kontrolórkou mesta.

Referencie

Iné projekty

Externé odkazy 
 stránka
 Office of the City Controller for Houston official website

Členovia Demokratickej strany USA
Osobnosti z Houstonu
Ženy v politike
LGBT osobnosti USA
Primátori Houstonu
Peugeot 206

Peugeot 206 je osobný malý automobil francúzskeho výrobcu automobilov Peugeot. Vyrába sa od roku 1998 v prevedení hatchback 3 a 5 - dverí. Neskôr prišlo kombi s označením SW  a sedan, ktorý sa, ale na Slovensku nepredával. Aj keď v roku 2006 bola spustená výroba nástupcu – typu 207, spoločnosť Peugeot zamýšľa s výrobou 206 pokračovať až do roku 2010 pod označením 206+. Predchodca Peugeotu 206 bol Peugeot 205.

Motory 
Zážihové
 1.1 l (1124 cm³) TU1 I4, 60 PS (59 k/44 kW)
 1.4 l (1360 cm³) TU3 I4, 75 PS (74 k/55 kW)
 1.4 l (1360 cm³) ET3 16v I4, 88 PS (87 k/65 kW)
 1.6 l (1587 cm³) TU5 8v I4, 90 PS (90 k/67 kW)
 1.6 l (1587 cm³) TU5JP4 16v I4, 109 PS (108 k/80 kW)
 2.0 l (1997 cm³) EW10 16v I4, 136 PS (134 k/100 kW)
 2.0 l (1997 cm³) EW10J4S 16v I4, 177 PS (180 k/130 kW)
Vznetové
 1.4 l (1398 cm³) DV4 HDi I4, 68 PS (67 k/50 kW)
 1.9 l (1868 cm³) DW8 I4, 71 PS (70 k/52 kW)
 1.6 l (1560 cm³) DV6 HDi HDi 16v I4, 109 k (108 hp/80 kW)
 2.0 l (1997 cm³) DW10 HDi I4, 90 PS (89 k/66 kW)

V športe 
V kategórii JWRC súťažili vozy Peugeot 206 S 1600.

206 WRC
Od roku 1999 do roku 2003 vozy Peugeot 206 WRC reprezentovali automobilku v majstrovstvách sveta automobilových súťaží. Kvalitní jazdci (napr. Marcus Grönholm, Richard Burns) s nimi získali mnoho víťazstiev. Od roku 2001 patril k hlavným sponzorom továrenského tímu ropný gigant Total. Model 206 WRC poháňa štvorvalec s objemom 1 997 cm3 s rozvodom DOHC. Voz má šesťstupňovú sekvenčnú prevodovku. Automobil jazdí na pneumatikách Michelin. Vonkajšie rozmery automobilu, konkrétne dĺžka, museli byť upravené tak, aby voz spĺňal minimálne normy súťaže. Prvýkrát bol homologizovaný 1. mája 1999 a v rovnakom roku bol prvýkrát nasadený do súťaže Tour de Corse - Rally de France.

Rozmery
Dĺžka - 4 005 mm
Šírka - 1 770 mm
Rázvor - 2 468 mm
Hmotnosť - 1 230 kg (minimálna povolená)

Iné projekty

Externé odkazy 
 Peugeot
 Recenzia na www.auto.cz
 Fanklub Peugeot 206 (anglicky)

Zdroj 

206
Malé automobily
WRC
Hrotokrídlovcovité

Hrotokrídlovcovité (lat.: Hepialidae) je čeľaď motýľov z taxónu uzdokrídle (Frenata). Sú to motýle, ktoré sú aktívne v noci, ale aj cez deň - zvyčajne večer pred zotmením. Priraďujeme ich k jednoduchším a vývojovo nižším skupinám motýľov. Na svete žije takmer 600 druhov tejto čeľade, ktoré sú systematicky zatriedené do cca. 60 rodov. S výnimkou Madagaskaru a západnej Afriky sú rozšírené po celom svete. Najviac druhov sa vyskytuje na území Austrálie.

Všeobecná charakteristika
Ide o menšie až stredne veľké druhy motýľov. Vyskytujú sa takmer po celom svete. Motýle
sú zvyčajne nenápadne sfarbené. Majú malú hlavu a krátke tykadlá, ktoré bývajú u samčekov jemne zúbkované. Oči sú hladké a cuciak je zakrpatený a zvyčajne nefunkčný. Rozpätie krídel býva od 23 do 60 mm. Niektoré exotické druhy majú aj viac ako 10 cm. Oba páry krídel sú navzájom podobné veľkosťou a tvarom primitívnej žilnatiny. Na vnútornom okraji predných krídel je viditeľná uzdička - frenulum, z čoho pochádza aj odborný názov tejto časti motýľov - uzdokrídle (Frenata). Hepialidae sa vyznačujú pohlavným dimorfizmom. Samičky nekladú vajíčka na živné rastliny, ale ich vypúšťajú voľne za letu do vegetácie, preto ich počet býva niekedy obrovský - rádove viac ako 1000 kusov. Húsenice žijú na koreňoch, alebo priamo v koreňoch živných rastlín. Niektoré druhy môžu ojedinele pri svojom premnožení aj lokálne škodiť.

Systematika
Hrotokrídlovcovité motýle patria do nadčeľade Hepialoidea. Delia sa na približne 60 rodov. U nás je táto čeľaď zastúpená šiestimi druhmi, ktoré všetky patria do rodu Hepialus Fabricius, 1775.

Zoznam druhov na území Slovenska:
 Hrotokrídlovec šalátový - Hepialus sylvina Linnaeus, 1761
 Hrotokrídlovec záhradný - Hepialus lupulina Linnaeus, 1758
 Hrotokrídlovec orličníkový - Hepialus fusconebulosa DeGeer, 1778
 Hrotokrídlovec horský - Hepialus carna Denis et Schiffermüller, 1775
 Hrotokrídlovec prvosienkový - Hepialus hecta Linnaeus, 1758
 Hrotokrídlovec chmeľový - Hepialus humuli Linnaeus, 1758

Zdroje informácií o druhu
 Bělín, V.: 2003, Noční motýli České a Slovenské republiky. Vít Kabourek, Zlín, p. 10 - 11.
 Reiprich, A.: 2000, Slovenské mená motýľov, Spišská Nová Ves, p. 8.

Iné projekty
Majstrovstvá sveta v ľadovom hokeji hráčov do 20 rokov 2010

Majstrovstvá sveta v ľadovom hokeji hráčov do 20 rokov v roku 2010 sa uskutočnili od 26. decembra 2009 do 5. januára 2010 v Saskatoone a Regine v Kanade.

Top divízia

Základné skupiny

Skupina A

|}

Všetky časy sú lokálne (UTC-5).

Skupina B

|}

Všetky časy sú lokálne (UTC-5).

Skupina o udržanie

|}

Play-off

Pavúk

Štvrťfinále

Semifinále

O 5. miesto

O 3. miesto

O 1. miesto

Poradie a štatistiky

Konečné umiestnenie

Kanadské bodovanie

Štatistika brankárov 
(minimálne 40 % odohraných z celkového času tímu)

Legenda: Min. - počet odohratých minút, GI - inkasované góly, % - percentuálna úspešnosť zárkokov, GIP - priemerný počet inkasovaných gólov na zápas, SO - čisté kontá

Nižšie divízie

I. divízia

Skupina A
Turnaj skupiny A v rámci I. divízie MS 2010 sa hral v Megève a Saint-Gervais-les-Bains vo Francúzsku od 14. do 20. decembra 2009.

|}

Skupina B
Turnaj skupiny B v rámci I. divízie MS 2010 sa hral v Gdansku v Poľsku od 14. do 20. decembra 2009.

|}

II. divízia

Skupina A
Turnaj skupiny A v rámci II. divízie MS 2010 sa hral v Debrecíne v Maďarsku od 13. do 19. decembra 2009.

|}

Skupina B
Turnaj skupiny B v rámci II. divízie MS 2010 sa hral v Narve v Estónsku od 12. do 18. decembra 2009.

|}

III. divízia
Turnaj III. divízie MS 2010 sa hral v Istanbule v Turecku od 4. do 10. januára 2010.

Skupina A

|}

Skupina B

|}

Semifinále
  –  4:0 (2:0, 2:0, 0:0)
  –  4:3p (1:0, 2:2, 0:1 – 1:0)

Finále
  –  1:3 (0:1, 0:2, 1:0)

Konečné poradie

Referencie

Majstrovstvá sveta juniorov v ľadovom hokeji
Ľadový hokej v 2009
Ľadový hokej v 2010
Ľadový hokej v Kanade
Môj syn Jack

Môj syn Jack (angl. My Boy Jack) je britský životopisný film založený na príbehu rovnomennej drámy z roku 1997, napísanej britským spisovateľom a hercom Davidom Haigom.

Príbeh 

Dej filmu sa začína v roku 1914 na sklonku prvej svetovej vojny. Rudyard Kipling je v britskej spoločnosti vnímaný nielen ako dobrý spisovateľ, ale taktiež ako aktívne vystupujúci iniciátor odporu voči nemeckej agresii. Jeho 17-ročný syn Jack Kipling je taktiež odhodlaný bojovať za krajinu a preto sa prihlási k námorníctvu, avšak nepríjmu ho kvôli zrakovej vade. Opakovane sa pokúsi narukovať do armády, avšak opäť zlyhá kvôli rovnakému problému. Až agitácia jeho otca u starého priateľa, bývalého vojenského dôstojníka a baróna, mu pomôže pridať sa k jednotkám Írskej gardy.

Jackovi najskôr spôsobuje slabý zrak problémy, avšak s pomocou kaprála O'Learyho a vlastným odhodlaním sa mu podarí úspešne zvládnuť výcvik a ako poručík si získa aj rešpekt u jednotky. O šesť mesiacov je vyslaný s jednotkou na francúzsky front a na svoje osemnáste narodeniny sa zúčastní bitky pri Loos. Po boji je vyhlásený za nezvestného.

Jeho rodina je zúfalá a okamžite sa púšťa do pátrania, ktoré trvá dva roky. Vypočúvajú vojakov, ktorý sa zúčastnili bitky, hľadajú v databáze zajatcov Červeného kríža. Napokon vďaka výpovedi jedného vojaka z Jackovej čaty zistia, že bol zabitý pri pokuse dobyť nemecké guľometné stanovisko. Otec, Rudyard Kipling, si vyčíta synovu smrť a film je zakončený jeho rozhovorom s britským kráľom Jurajom V., kde so slzami v očiach recituje verše ktoré napísal pri spomienke na syna.

Premiéra 
Film bol natočený v auguste 2007 a premiéru mal 11. novembra 2007, na 89. výročie ukončenia prvej svetovej vojny. Premiéra filmu prilákala okolo 5,7 miliónov divákov v Spojenom kráľovstve. V USA mal premiéru 20. apríla 2008. Slovenská televízna premiéra bola 30. októbra 2008 na STV 1.

Obsadenie 
Daniel Radcliffe
David Haig
Kim Cattrall
Carey Mulliganová
Julian Wadham
Richard Dormer
Martin McCann

Externé odkazy 
 Oficiálna internetová stránka 
 Film v Internetovej filmovej databáze 
 Film na internetovom portáli Slovenskej televízie

Životopisné filmy
Vojnové filmy
Britské filmy
Filmy z 2007
Äänekoski

Äänekoski je mesto a samosprávna obec, nachádzajúca sa vo Fínsku v provincii Západné Fínsko v kraji Keski-Suomi. K 30. júnu 2009 malo 20 343 obyvateľov.

Iné projekty

Externé odkazy 
 www.aanekoski.fi - oficálna stránka mesta 

Mestá vo Fínsku
Ähtäri

Ähtäri je mesto a samosprávna obec vo Fínsku v provincii Západné Fínsko v regióne Etelä-Pohjanmaa. K 30. júnu 2009 malo 6 602 obyvateľov prevažne fínskej národnosti. V Ähtäri sa nachádza zoologická záhrada.

Iné projekty

Externé odkazy 
 Oficiálna stránka

Mestá vo Fínsku
ATR 42

ATR 42 je dvojmotorové turbovrtuľové dopravné lietadlo určené pre kratšie regionálne trate. Je výrobkom taliansko-francúzskej spoločnosti Aerei di Trasporto Regionale (Avions de Transport Régional, ATR).

Prvý z dvoch prototypov ATR 42 vykonal svoj prvý let 16. augusta 1984, francúzska a talianska certifikácia nasledovala v septembri 1985 a prvý let s platiacimi pasažiermi v decembri 1985.

Verzie 
Lietadlo existuje v niekoľkých verziách. ATR 42-300 bol štandardnou verziou až do roku 1996, ATR 42-320 sa líšil len silnejšími motormi (výroba bola tiež zastavená v roku 1996), ATR 42 Cargo je nákladnou verziou  ATR 42-300 s možnosťou operatívnej premeny na štandardnú (cestovnú) verziu.

ATR 42-500 je výraznejšie modernizovaná verzia z roku 1995. Odlišuje sa od predchádzajúcich modelov prepracovaným interiérom, silnejšími motormi PW-127E (a vyššou cestovnou rýchlosťou 565 km/h), šesťlistými vrtuľami, maximálnym doletom 1850 km, EFIS kokpitom, krídelkami a kormidlom z väčšieho ATR 72, novými brzdami a podvozkom a spevnenou konštrukciou krídel a trupu.

Zaujímavosti 
Medzi letecké spoločnosti, ktoré používajú na svojich linkách ATR-42, patria aj České aerolinie. České aerolinie používajú jeden ATR 42-320 (OK-VFI) a sedem ATR 42-500 (OK-JFJ, OK-JFK, OK-JFL, OK-KFM, OK-KFN, OK-KFO, OK-KFP).

Technické údaje

Zdroj

Iné projekty

Externé odkazy 
 www.letadla.info - ATR-42
 Stránky Avions de Transport Regional
 airliners.de: ATR 42
 airliners.net: ATR 42
 ATR 42 Českých aerolinií

Medzinárodné projekty dopravných lietadiel
42
Ľubomír Luhový

Ľubomír Luhový (* 31. marec 1967, Považská Bystrica) je bývalý slovenský futbalista, reprezentant Česko-Slovenska a Slovenska.

Klubová kariéra
Mladší brat Milana Luhového, obaja sú členmi Klubu ligových kanonierov. Jediný hráč, ktorý bol najlepším strelcom česko-slovenskej aj slovenskej futbalovej ligy. Hral za Gumárne Púchov v I. SNL v sezóne 1985/86, nasledovali dva roky vojenčiny v Dukle Banská Bystrica a potom sa upísal žlto-čiernym farbám Interu Bratislava, v drese ktorého sa v ročníku 1989/90 stal kráľom ligových strelcov s 20 gólmi. Dve sezóny hral vo Francúzsku v druholigovom FC Martigues spolu s bývalým spoluhráčom z Interu Stanislavom Moravcom. Po dvoch rokoch prijal ponuku z japonského klubu Urawa Red Diamonds, kde boli spolu s brankárom Miroslavom Mentelom prvými Slovákmi v J.League. Po návrate do samostatnej slovenskej ligy si druhý raz vystrieľal streleckú korunu, keď za Spartak Trnava strelil 17 gólov. V Rakúsku obliekal dres GAK Graz, hráčsku kariéru ukončil v drese Artmedia Petržalka.

Reprezentačná kariéra
V reprezentácii Česko-Slovenska odohral dva zápasy, 1990 proti Egyptu a 1993 proti Walesu. V reprezentácii Slovenska debutoval 22. februára 1995 vo Fortaleze v prípravnom stretnutí s Brazíliou (0:5). Reprezentačnú kapitolu uzavrel deviatym zápasom o tri roky neskôr, 9. februára 1998 na medzinárodnom turnaji v cyperskej Larnake proti reprezentácii Fínska (2:0).

Ligové štatistiky 
 Prvý ligový gól: Dukla B. BystricaBaník Ostrava 2:0, 20. 9. 1987
 Prvý ligový hetrik: Inter BratislavaPlastika Nitra 4:0, 25. 2. 1990
 Prvý gól v japonskej lige: Bellmare HirastukaUrawa Red Diamonds 2:4, 4. 6. 1994
 Prvý gól v rakúskej lige: GAK GrazAustria Lusteanau 4:0, 19. 9 1998 
 Stý ligový gól: Spartak TrnavaInter Bratislava 2:0, 18. 10. 1997
 Najviac gólov v jednom zápase: 4, Spartak TrnavaPetrimex Prievidza 4:2, 1997/1998 
 Najviac gólov v jednej sezóne: 20, Inter Bratislava, 1989/1990

Úspechy 
Klubové
Česko-slovenská futbalová liga: 3. miesto - 1989/90
Slovenský pohár: 1990, 1995, 1998
Individuálne
Najlepší strelec čs. ligy: 1989/90 - 20 gólov
Najlepší strelec slov. ligy: 1997/1998 - 17 gólov
člen Klubu ligových kanonierov (108 gólov)

Referencie

Externé odkazy 
 Profil na stránke national-football-teams.com
 Profil na stránke transfermarkt.de
 „Futbalista, ktorý vie hráčom vybaviť prácu“ Článok na HNonline.sk
 FOTBAL CZ

Česko-slovenskí futbalisti
Slovenskí futbalisti
Hráči FK Inter Bratislava
Hráči FC Spartak Trnava
Hráči FC Martigues
Osobnosti z Považskej Bystrice
Miikka Kiprusoff

Miika Kiprusoff (* 26. október 1976, Turku) je bývalý fínsky profesionálny hokejový brankár hrajúci severoamerickú NHL za tím Calgary Flames.

Miika Kiprusoff začal svoju profesionálnu kariéru v roku 1995 v tíme fínskej ligy TPS Turku, nasledoval angažmán v švédskej lige v AIK Solna a v severoamerickej AHL v tíme Kentucky Thoroughblades. V rokoch 2001 až 2004 hral Kiprusoff za tím San Jose Sharks v NHL, bol ale brankárskou dvojkou a za štyri sezóny odchytal iba 48 zápasov. Situácia sa zmenila až po prestupe do Calgary, kde sa vypracoval na brankára číslo 1 a v sezóne 2005 – 06 získal ocenenie Vezina Trophy pre najlepšieho brankára celej NHL.

Hráčska kariéra
1994 – 95  TPS Turku                   
1995 – 96  TPS Turku                   
1996 – 97  AIK Solna (Švédsko)                   
1997 – 98  AIK Solna (Švédsko)                  
1998 – 99  TPS Turku                   
1999 – 00  Kentucky Thoroughblades AHL    
2000 – 01  Kentucky Thoroughblades AHL, San Jose Sharks         
2001 – 02  San Jose Sharks, Cleveland Barons AHL     
2002 – 03  San Jose Sharks             
2003 – 04  Calgary Flames, San Jose Sharks    
2004 – 05  Timra IK  (Švédsko)                  
2005 – 06  Calgary Flames              
2006 – 07  Calgary Flames              
2007 – 08  Calgary Flames              
2008 – 09  Calgary Flames

Externé odkazy 
 Miikka Kiprusoff - nhlfinns.com

Zdroj 

Fínski hokejoví brankári
Bronzoví olympijskí medailisti v ľadovom hokeji
Fínski bronzoví olympijskí medailisti
Brankári v NHL
Hráči San José Sharks
Hráči Calgary Flames
Hráči Timrå IK
Hráči AIK IF Stockholm
Hráči TPS Turku
Brankári San Jose Sharks
Brankári Calgary Flames
Česko-slovenská hokejová liga 1978/1979

Hokejová sezóna 1978/1979 bola 36. ročníkom Česko-slovenskej hokejovej ligy, ktorá sa hrala pod názvom I.liga. Štartovalo 12 účastníkov, hralo sa štvorkolovo, každý tím teda odohral 44 zápasov. Prvýkrát v histórii česko-slovenského hokeja získalo titul mužstvo zo Slovenska. Vypadol tím TJ Gottwaldov, ktorý po roku vystriedala opäť Škoda Plzeň.

Konečné poradie

Baráž o I. ligu 
 Škoda Plzeň - Spartak ZŤS Dubnica nad Váhom 3:1 na zápasy (2:4, 6:1, 6:3, 6:0)

Nejproduktívnejší hráči sezóny 

Poznámka
 Vladimír Martinec odohral 45 zápasov, nakoľko v 21. kole hral za dva tímy. V Jihlave končil k 30. novembru 1978 a 1. decembra už hral za Pardubice, a keďže Jihlava predohrávala zápas tohto kola už 26. novembra, tak došlo k tejto kuriozite.

Káder majstra Slovan CHZJD Bratislava
 Brankári: Marcel Sakáč, Pavol Norovský
 Obrancovia: Ivan Černý, Jozef Bukovinský, Milan Kužela, Ľubomír Roháčik, Vladimír Urban, Ľubomír Ujváry
 Útočníci: Marián Šťastný, Peter Šťastný, Anton Šťastný, Marián Bezák, Miroslav Miklošovič, Milan Mrukvia, Dušan Pašek, Dárius Rusnák, Ján Jaško, František Hejčík, Eugen Krajčovič, Dušan Žiška
 Tréneri: Ladislav Horský a Miroslav Kubovič

Externé odkazy 
 Stránky venované česko-slovenskej hokejovej lige
 História československého a českého hokeja

Česko-slovenská hokejová liga
Ľadový hokej v 1978
Ľadový hokej v 1979
MFK Dolný Kubín

MFK Dolný Kubín je slovenský futbalový klub sídliaci v meste Dolný Kubín. Od sezóny 2009/10 do 2015/2016 hral v I. lige, teda druhej najvyššej mužskej futbalovej súťaži na Slovensku. Momentálne v ročníku 2020/2021 pôsobí v III. lige.  Svoje domáce zápasy hrá na štadióne Ivana Chodáka, kde sa konalo v roku 2009 finále Slovenského superpohára medzi Slovanom a Košicami.

Známi hráči a tréneri

Hráči
 Michal Gonda
 Ivan Hvolka
 Maroš Klimpl
 Matúš Kozáčik
 Radoslav Kráľ
 František Mikuláš
 Ivan Trabalík
 Dušan Sadžakov
 Dušan Galis
 Dušan Tittel
 Marián Had
 Ladislav Pecko
 Róbert Hanko
 Róbert Korbel

Tréneri
 Peter Zelenský
 Ľubomír Páleník
 Stanislav Smolka

Referencie 

Slovenské futbalové kluby
Futbalové kluby založené v 1920
Dolný Kubín
Kevin Andrew Lynch

Kevin Andrew Lynch (* 7. január 1918, Chicago, Illinois, USA – † 25. apríl 1984, Aquinnah, Massachusetts) bol americký architekt, teoretik urbanizmu a vedúca osobnosť environmentálnej urbanistickej tvorby 2. polovice 20. storočia.

Vo svojej najzásadnejšej práci The Image of the City sformuloval Kevin Lynch okrem základných prvkov aj nové hodnotiace kritérium mesta imageability.

Životopis 
Narodil sa v tretej generácii rodiny pochádzajúcej z Írska.
Študoval na Yale University ( 19351937 ) v Taliesine pod vedením Franka Lloyda Wrighta ( 19371940) a v roku 1947 absolvoval Massachusetts Institute of Technology, kde pôsobil od roku 1948 ako inštruktor a od roku  1949 ako asistent. V roku 1955 sa stal docentom a v roku 1963 profesorom na Massachusetts Institute of Technology.

Ovplyvnil oblasť urbanizmu svojimi prácami na tému teórie formy mesta, hlavne v oblasti vnímania prostredia a jeho vplyvu na proces urbanistickej tvorby. Popri teoretickej práci sa podieľal na rozsiahlej  urbanistickej a plánovacej praxi v celej rade amerických miest, napr. Boston, Dallas, Minneapolis, Los Angeles, San Diego.

Základné prvky mesta 
 cesty – sú to dráhy, po ktorých sa pozorovateľ pohybuje, napr. ulice, dopravné tepny, kanále, železnice
 okraje – lineárne prvky bez priameho využívania, napr. brehy, železničné koridory, hranice zástavby, steny 
 oblasti – stredné až veľké časti mesta
 uzly – body a strategické miesta v meste, napr. križovatky, miesta prestupov, kríženia a prosté zbiehania ciest, alebo moment, keď sa jedna štruktúra mení na druhú.
 významné prvky – obvykle ľahko rozlíšiteľné objekty ako budova, znamenie, obchod, hora.

Publikované práce 
 1960 – The image of the City, vydavateľ MIT Press, Cambridge MA, český preklad K.Lynch: Obraz města: = The image of the city. Praha : BOVA POLYGON, 2004. ISBN 80-7273-094-0.
 1962 – Site Planning, vydavateľ MIT Press, Cambridge and London MA
 1964 – The View from the Road, spoluautori D. Appeyard a J. Meyer vydavateľ MIT Press, Cambridge and London MA
 1972 – What Time is this Place, vydavateľ MIT Press, Cambridge and London MA
 1976 – Managing the Sense of a Region, vydavateľ MIT Press, Cambridge and London MA
 1977 – Growing up in Cities, vydavateľ MIT Press, Cambridge and London MA
 1981 – A Theory of Good City Form, vydavateľ MIT Press, Cambridge and London MA
 1984 – Wasting Away, vyšlo posmrtne, editoval M. Southworth vydavateľ MIT Press, Cambridge and London MA
 1990 – súhrnné spracovanie odkazu Kevina Lyncha – City Sense an City Design – Writimgs and Projects of Kevin Lynch, editoval M. Southworth, vydavateľ MIT Press, Cambridge and London MA

Kompletná literárna pozostalosť je k dispozícii v knižnici Massachusetts Institute of Technology, Cambridge, Massachusetts, USA.

Referencie

Externé odkazy 
 "Kevin Andrew Lynch, 1918-1984, Papers, 1934-1988." at the MIT Institute Archives and Special Collections.
 The Perceptual Form of the City

Architekti USA
Urbanisti
Osobnosti USA
Osobnosti zo Chicaga
Absolventi MIT
Vyučujúci na Massachusetts Institute of Technology